**Долбоор**

**КЫРГЫЗ РЕСПУБЛИКАСЫНЫН МЫЙЗАМЫ**

**Кыргыз Республикасынын лицензиялык уруксат берүү тутуму тармагындагы айрым мыйзам актыларына өзгөртүүлөрдү киргизүү жөнүндө**

**1- берене.**

 "Кыргыз Республикасындагы лицензиялык-уруксат берүү тутуму жөнүндө" Кыргыз Республикасынын Мыйзамына (Кыргыз Республикасынын Жогорку Кеңешинин Жарчысы, 2013-ж., № 9, 990.б) төмөнкүдөй өзгөртүүлөр киргизилсин:

 1) 4-берене:

а) төмөнкүдөй мазмундагы абзац менен толукталсын:

а) **"лицензиялардын жана уруксаттардын бирдиктүү автоматташтырылган (электрондук) реестри**- ачык мамлекеттик маалымат тутумунун бир бөлүгү болуп саналган, ушул Мыйзамга ылайык берилүүчү лицензиялар жана уруксаттар жөнүндө маалыматтардын автоматташтырылган базасы;"

 б) 11-абзац алып салынсын.

2) 6-берененин 1-бөлүгүнүн 1 - пункту төмөнкүдөй редакцияда баяндалсын:

"1) эгерде Кыргыз Республикасынын Өкмөтү тарабынан бекитилүүчү тобокелдиктерди баалоо методикасынын негизинде, төмөнкүлөр далилденсе :

а) ишти мамлекеттик жөнгө салуунун башка ыкмалары ушул ишти ишке ашырууда адамдардын өмүрүнө, ден соолугуна, айлана-чөйрөгө, менчикке, коомдук жана мамлекеттик коопсуздукка зыян келтирүү тобокелдигин төмөндөтүүгө багытталбаса;

б) ишти мамлекеттик жөнгө салуунун башка ыкмалары иши менен адамдардын өмүрүнө, ден соолугуна, айлана-чөйрөгө, менчикке, коомдук жана мамлекеттик коопсуздукка зыян келтирген жактарга карата тиешелүү жоопкерчилик чараларын камтыбаса;";

3)12- берене төмөнкүдөй редакцияда баяндалсын:

**«12- берене. Лицензиялардын жана уруксаттардын реестрлери**

1. Лицензия жана уруксат лицензиялардын жана уруксаттардын реестрлерине (мындан ары – реестр) киргизилет.  Реестрлерди түзүүнүн жана жүргүзүүнүн тартиби Кыргыз Республикасынын Өкмөтү тарабынан бекитилет.

2.  Реестрлер берилеген лицензиялардын жана уруксаттардын жана алардын укуктук статусун тастыктаган жалгыз расмий булак болуп саналат.

3. Реестрде төмөнкүдөй маалыматтар көрсөтүлөт:

1) юридикалык жактын толук жана (эгерде бар болсо) кыскартылган аталышы, анын ичинде фирмалык аталышы жана уюштуруу-укуктук формасы, юридикалык дареги;

2) жеке жактын фамилиясы, аты, атасынын аты, анын жашаган жери, өздүгүн ырастаган документтин маалыматтары, жеке ишкерлер үчүн - жеке ишкердин мамлекеттик каттоо жөнүндө жазуунун каттоо номерини

3) иштин лицензиялануучу түрү;

4) ишти жүзөгө ашыруу аймагы (эгерде аймак чектелген болсо);

5) лицензиянын жана (же) уруксаттын жарактуулук мөөнөтү;

6) салык төлөөчүнүн идентификациялык номери;

7) берилген дата жана каттоо номери, лицензия жана (же) уруксатты;

8) лицензияны жана (же) уруксатты колдонууну токтото туруунун жана улантуунун мөөнөтү жана негизи;

9) лицензиянын жана (же) уруксатты токтотууга негиз жана токтотулган күнү .

3. Кыргыз Республикасынын мыйзамдарында башкача белгиленбесе лицензиялардын реестриндеги маалыматтар ачык болуп саналат.

4.  Лицензиялардын реестриндеги маалыматтар төмөнкүлөрдүн суроо-талаптары боюнча берилет:

- юридикалык жана жеке жактардан тиешелүү суроо-талап алган күндөн тартып 3 жумушчу күндүн ичинде;

- мамлекеттик органдардан тиешелүү суроо-талапта көрсөтүлгөн бирок бул суроо талап алынган күндөн тартып 3 жумушчу күндөн ашпаган мөөнөттө;

5. Эгерде лицензиялардын реестринде, өтүнмө ээси тарабынан суралган маалыматтар жок болсо же суроо-талаптын мазмунунда суралып жаткан так маалыматты аныктоо мүмкүн болбосо лицензиялоочу органдар 3 жумушчу күндүн ичинде өтүнмө ээсине суралып жаткан маалыматты берүүгө мүмкүн эместиги жөнүндө кабар берет.

4) төмөнкүдөй мазмундагы 12-1- беренеси менен толукталсын:

"**12-1- берене.**

**Лицензиялардын жана уруксаттардын бирдиктүү автоматташтырылган (электрондук) реестри**

Лицензиялардын жана уруксаттардын бирдиктүү автоматташтырылган (электрондук) реестри төмөнкүлөрдү камтыйт:

- ушул Мыйзамга ылайык Кыргыз Республикасында берилген бардык лицензиялардын жана уруксаттардын реестрин;

- маалыматтык бөлүк.

Маалыматтык бөлүк төмөнкүлөрдү камтыйт:

1. ушул Мыйзамга ылайык берилүүчү лицензиялардын жана уруксаттардын тизмеси,;
2. лицензияларды жана уруксат берүүлөрдү алуу тартибин аныктаган ченемдик актылардын тизмеси;
3. лицензияларды жана уруксат берүүлөрдү алуу үчүн зарыл болгон документтердин тизмеси;
4. лицензияларды жана уруксаттарды алууга талапкерлерге коюлуучу талаптар;
5. лицензияларды жана уруксаттарды берүүгө арыздарды кароого алуу жана жол берүү жол-жоболору;
6. лицензияларды жана уруксаттарды берүүдөн баш тартуу үчүн негиздер ;
7. лицензиялоочу органдардын чечимдерин даттануу жол-жоболору;
8. лицензия жана уруксат берүүнү ишке ашыруучу органдардын анын ичинде региондук бөлүмдөрүнүн аталышы, жайгашкан орду жана иштөө режими, даттанууларды кароо;
9. төлөм жүргүзүү өлчөмү жана тартиби;
10. Кыргыз Республикасынын Өкмөтү аныктаган башка маалыматтар.

Лицензиялардын жана уруксаттардын бирдиктүү автоматташтырылган (электрондук) реестрин түзүү жана жүргүзүү тартиби Кыргыз Республикасынын Өкмөтү тарабынан аныкталат.

Лицензиялардын жана уруксаттардын бирдиктүү автоматташтырылган (электрондук) реестринин оператору болуп Кыргыз Республикасынын Өкмөтү тарабынан ыйгарым укук берилген орган эсептелет.

 Лицензиялардын жана уруксаттардын бирдиктүү автоматташтырылган (электрондук) реестрине актуалдуу маалыматтарды өз убагында киргизүү үчүн жоопкерчилик лицензия берүүчү органдарга жүктөлөт."

5) 13-берене төмөнкүдөй мазмундагы абзац менен толукталсын:

"ушул пункттун экинчи бөлүгүнө ылайык Интернет глобалдык компьютердик түйүнүндө жайгаштырылган маалыматтарга жеткиликтүүлүк кызыкдар тараптарга акы төлөнбөстөн жана келишим түзүү менен берилет.";

6) 14- беренедеги:

а) 1-бөлүктүн 1-пунктунун "б" пунктчасы  күчүн жоготту деп таанылсын;

б) 2-бөлүгүнүн 2-абзацы күчүн жоготту деп таанылсын;

7) 15- беренедеги:

а) 59-пункт күчүн жоготту деп таанылсын;

б) 60-пункт күчүн жоготту деп таанылсын;

8) 28-берене төмөнкүдөй редакцияда баяндалсын:

**"28-берене. Лицензиялык контроль**

1. Лицензиялык контроль тийиштүү лицензия берүүчү тарабынан лицензия алуучунун ушул Мыйзамда жана иштин айрым түрлөрүн жөнгө салуучу ченемдик укуктук актылар менен белгиленген лицензиялык талаптарды сактоосун текшерүү максатында жүргүзүлөт. Лицензиялык контроль жүргүзүүнүн тартиби Кыргыз Республикасынын Өкмөтү тарабынан бекитилет.

2.Лицензиялык контроль лицензият тарабынан лицензиялык талаптардын сакталышын текшерүү пландуу же пландан тышкаркы түрүндө жүргүзүлөт.

3.Лицензиатты пландуу текшерүүнүн предмети болуп ушул Мыйзамдын жоболоруна ошондой эле юридикалык жактардын мамлекеттик реестри жана жеке ишкерлердин мамлекеттик реестринде жана башка маалыматтык ресурстарда камтылган лицензият же лицензия алуучу жөнүндө маалыматтарга шайкештигин баалоо максатында ушул берилген арыздарда жана документтерде камтылган маалыматтар болуп саналат

4.Лицензияатты пландуу текшерүү белгиленген тартипте иштелип чыккан жана лицензиялоочу орган тарабынан бекитилген пландуу текшерүүлөрдү жүргүзүүнүн жылдык планына ылайык жүргүзүлөт.

5.Лицензияттарды пландуу текшерүү төмөнкү учурларда жүргүзүлөт:

1) лицензия берүү жөнүндө чечим кабыл алынган күндөн тартып бир жылдан эрте эмес;

2) эгерде бул Мыйзамда башкасы каралбаса акыркы пландуу текшерүү өткөрүлгөн күндөн тартып үч жылдын эрте эмес;

3) тобокелдикке багытталган ыкманы колдонуу менен жүзөгө ашырылуучу лицензиялык контрол үчүн лицензиялоо жөнүндө белгиленген жободо белгиленген ырааттуулукка ылайык;

6.Лицензия алуучуну же лицензиятты пландан тышкаркы көчмө текшерүүнү предмети болуп жайлардын, имараттардын, курулуштардын, техникалык каражаттардын, жабдуулардын абалы лицензиялана турган иштин түрүн жүргүзүүдө лицензия алуучу же лицензият тарабынан пайдаланууну болжолдоп жаткан объекттердин абалы жана лицензиялык талаптарга мындай объекттердин жана кызматкерлердин шайкештигин баалоо максатында лицензиялануучу иштин түрлөрүн ишке ашыруу үчүн зарыл болгон кызматкерлердин болуусу эсептелет .

7. Лицензиятка пландан тышкаркы көчмө текшерүү төмөнкү негиздер боюнча жүргүзүлөт:

1) лицензиялоочу орган тарабынан лицензия алуучуга мурда берилген аныкталган лицензиялык талаптарды бузууларды четтетүү жөнүндө жазма буйруктарды аткаруу мөөнөтү аяктаганда;

2) лицензиялоочу органга лицензия алуучу тарабынан лицензиялык талаптарды одоно бузуулардын фактылары жөнүндө жарандардын, анын ичинде жеке ишкерлердин, юридикалык жактардын, маалыматты мамлекеттик бийлик органдарынан, жергиликтүү өз алдынча башкаруу органдарынын, жалпыга маалымдоо каражаттарынын кайрылуулары, арыздары келип түшкөндө;

3) ушул Мыйзамдын жоболоруна ылайык мөөнөтү бүткөндө лицензияны колдонууну токтотуп туруу мөөнөтү аяктаганда;

4) лицензиялоочу органдын жазма буйругун мөөнөтүнөн мурда аткаруу фактысын аныктоо максатында лицензия бериле турган органды пландан тышкары текшерүү жүргүзүү жөнүндө лицензияттын өтүнүчү болгондо.

8. Лицензиялоочу орган лицензиатка ушул  берененин 7-пунктунда көрсөтүлгөн негиздер боюнча  алдын ала билдирүү жибербей туруп пландан тышкаркы көчмө текшерүүнү жүргүзүүгө укуктуу.

9.  Лицензиялануучу иштин ар бир түрүнө карата лицензиялык талаптарды толук одоно бузуулардын тизмеси Кыргыз Республикасынын Өкмөтү тарабынан Лицензиялык контрол жүргүзүү жөнүндө жободо белгиленет.

10. Ошону менен бирге лицензиялык талаптарды бузууга төмөнкүлөрдү жасоо менен бузууларга алып келүүчү учурлар да кириши мүмкүн, алар:

1) жарандардын өмүрүнө, ден соолугуна зыян келтирүүнүн, жаныбарларга, өсүмдүктөргө, айлана-чөйрөгө, Кыргыз Республикасынын элдеринин маданий мурас объектилерине (тарыхый жана маданий эстеликтерге) зыян келтирүү коркунучу пайда болушу, ошондой эле техногендик мүнөздөгү өзгөчө кырдаалдардын коркунучу;

2) адамдык курмандык же жарандардын ден соолугуна саламаттыгына оор зыян келтирүү, эки жана андан көп жарандардын ден соолуктарына орточо оордуктагы зыян келтирүү, жаныбарларга, өсүмдүктөргө, айлана-чөйрөгө, Кыргыз Республикасынын элдеринин маданий мурас объектилерине (тарыхый жана маданий эстеликтерге) зыян келтирүү, ошондой эле техногендик мүнөздөгү өзгөчө кырдаалдардын пайда болушу, жарандардын укуктарына, мыйзамдуу таламдарына, мамлекеттик коргонууга жана өлкөнүн коопсуздугуна зыян тийгизүү.

11. Лицензиялык талаптар  аткарылбаган учурда же аларды одоно бузган учурда лицензиар лицензия алуучуга төмөнкүдөй таасир этүү чараларын колдоно алат:

1) эскертүү;

2) айып пул;

3) лицензиянын жана (же) уруксатты колдонулушун токтото туруу;

4) лицензияны жана (же) уруксатты жокко чыгаруу жөнүндө маселени кароо үчүн сот органдарына доо арыз берүү.

12. Лицензиялык талаптарды  Бир жолу бузгандыгы үчүн лицензия берүүчү эскертүү түрүндө таасир этүү чарасын колдонууга укуктуу

13. Лицензиялык талаптарды экинчи жолу бузгандыгы үчүн лицензия берүүчү айып салуу түрүндөгү таасир этүү чарасын колдонууга укуктуу.

14. Айып пул салуу түрүндөгү таасир этүү чараларын колдонуунун тартиби Кыргыз Республикасынын Өкмөтү тарабынан аныкталат. Айып пул салуудан  түшкөн каражаттар түздөн-түз республикалык бюджетке жиберилет ".;

10) 31- берене төмөнкүдөй редакцияда баяндалсын:

**«31- берене. Лицензиянын жана (же) уруксаттын күчүн токтотуу**

1. Лицензиянын жана (же) уруксаттын аракети төмөнкү учурларда токтотулат:

- лицензиаттын лицензия жана (же) уруксатты колдонууну токтотуу жөнүндө арызы менен кайрылганда;

- лицензият иш-аракетин токтоткондо;

-белгиленген тартипте жеке жактын аракетке жөндөмдүүлүгү чектелсе, жеке жак аракетке жөндөмсүз деп табылганда же ал каза болгондо;

- лицензияны жана (же) уруксаттын колдонулуу мөөнөтү бүткөндө;

-иштин айрым түрлөрү лицензиялануучу иштин түрлөрүнүн тизмесинен чыгарылганда;

-лицензия жана (же) уруксат берилген операцияларды иш-аракеттер толук көлөмдө ишке ашырылганда;

- лицензия жана (же) уруксатты берүү жөнүндө лицензиялоочу органдын чечими мыйзамсыз экендиги белгилүү болсо;

- лицензияны жана (же) уруксат жокко чыгаруу жөнүндө соттун чечими мыйзамдуу күчүнө киргенде.

2. Лицензия берүүчү органдын лицензия жана (же) уруксатты колдонууну токтотуу жөнүндө чечими лицензия алуучуга жазуу жүзүндө ал кабыл алынган күндөн тартып үч күндөн кечиктирбестен жеткирилет .

3.  Лицензиат лицензиянын жана (же) уруксатты колдонууну токтотуу жөнүндө чечимдин алган күндөн тартып, Он күндүн ичинде лицензияны жана (же) уруксатты лицензиялоочу органга кайра кайтарууга жана жок кылуу тийиш.

4.  Лицензия жана (же) уруксатты колдонууну токтотуу жөнүндө маалымат жалпыга маалымдоо каражаттарында, ошондой эле лицензиялоочу органдын расмий веб-сайтына жарыяланууга тийиш.

5. Лицензиянын жана (же) уруксаттын аракетин токтотуу лицензиялоочу орган лицензиянын жана (же) уруксатты колдонууну токтотуу жөнүндө чечимди кабыл алган күндөн тартып же болбосо лицензияны жана (же) уруксатты жокко чыгаруу жөнүндө соттун чечими мыйзамдуу күчүнө кирген күндөн тартып токтотулат.

 11) 32-берене төмөнкүдөй редакцияда баяндалсын:

**«32- берене. Лицензияны жана (же) уруксатты жокко чыгаруу**

1. Лицензия жана (же) уруксат берүү төмөнкү учурларда жараксыз деп табылышы мүмкүн:

- лицензия жана (же) уруксатты алууда жасалма документтерди пайдалануу менен алган факты аныкталганда.

- лицензияр лицензия жана (же) уруксатты колдонууну токтото туруу үчүн пайда болгон себептер жоюлбаганда.

- ошондой эле, Кыргыз Республикасынын мыйзамдарында белгиленген башка учурларда жана ушул Мыйзамдын 31-беренесинин1-пунктунда каралбаган учурларда.

2. Ушул берененин 1-пунктунда каралган учурларда лицензияны жана (же) уруксатты жокко чыгаруу лицензиялоочу органдын арызынын негизинде соттун чечими боюнча ишке ашырылат.

3.  Лицензияны жана (же) уруксатты жокко чыгаруу жөнүндө соттун чечими Кыргыз Республикасынын мыйзамдарында белгиленген мөөнөттө лицензиятка жана лицензиялоочу органга жеткирилет

12) 33-берененин 1-бөлүгүнүн экинчи абзацы күчүн жоготту деп таанылсын.

**2- берене**

  "Кыргыз Республикасында камсыздандырууну уюштуруу жөнүндө" Кыргыз Республикасынын Мыйзамына (Кыргыз Республикасынын Жогорку Кеңешинин Жарчысы, 1998-ж., №12, 505 б) төмөнкүдөй өзгөртүүлөр киргизилсин:

1.3- статьянын жыйырма биринчи абзацындагы "тиешелүү лицензия алгандан кийин" деген сөздөр алынып салынсын ;

2.3- статьянын жыйырма бешинчи абзацы төмөнкүдөй редакцияда баяндалсын:

"**актуарий** - актуардык ишти жүзөгө ашырган жеке жак"

3. 9-1 - статьянын 1-пункту күчүн жоготту деп таанылсын;

4.  9-1 - статьянын 3-пункту төмөнкүдөй редакцияда баяндалсын:

"3. Чет өлкөлүк камсыздандыруу брокерлери Кыргыз Республикасынын аймагында Кыргыз Республикасынын Өкмөтү тарабынан белгиленген тартипте ишин жүргүзө алышат ";

5.- 9-2-статьянын 3-пунктундагы "актуардык ишти жүзөгө ашырууга тиешелүү лицензиясы бар" деген сөздөр алып салынсын;

6. 9-2- статьянын 5-пункту күчүн жоготту деп таанылсын.

**3- берене.**

Ушул Мыйзам расмий жарыяланган күндөн тартып он беш күн өткөндөн кийин күчүнө кирет.

Кыргыз Республикасынын Өкмөтү алты айлык мөөнөттө өзүнүн ченемдик укуктук актыларын ушул Мыйзамга ылайык келтирсин.

|  |
| --- |
|  **Кыргыз Республикасынын** **Президенти** |